เอกสารแนบ 3

รายละเอียดเกี่ยวกับหัวหน้างานตรวจสอบภายใน

รายละเอียดเกี่ยวกับหัวหน้างานตรวจสอบภายใน

ตามสัญญาบริหารจัดการระหว่างบริษัทฯ และ Mandarin Oriental Hotel Group (MOHG)
นั้นได้ครอบคลุมถึงการควบคุมและการตรวจสอบการควบคุมภายในของโรงแรมฯ
ให้เป็นไปตามนโยบายและมาตรฐานของ MOHG ซึ่งมีการตรวจสอบเป็นประจำทุกปี
โดยได้มอบหมายหน่วยงานภายนอก (Outsource) คือ Jardine Matheson Group Audit
and Risk Management (GARM) ซึ่งเป็นส่วนหนึ่งของ Jardine Matheson Limited
เป็นผู้ตรวจสอบภายใน ทั้งนี้หน่วยงานดังกล่าวมีประสบการณ์ในการตรวจสอบมามากกว่า 20 ปี
โดยทีมงานซึ่งมีประสบการณ์ด้านสอบบัญชีจาก Big 4 ซึ่งมีความรู้ ความเข้าใจ
และความชำนาญในธุรกิจโรงแรม ระบบงาน รวมถึงวัฒนธรรมองค์กรเป็นอย่างดี
นอกจากนี้หน่วยงานดังกล่าวยังมีความเป็นอิสระในการให้ความเห็นต่อการควบคุมภายในของบริษัทฯ
นอกจากนี้ บริษัทฯ ได้แต่งตั้งให้บริษัท ไพร้ซวอเตอร์เฮาส์คูเปอร์ส เอบีเอเอส จำกัด
สำหรับงานตรวจสอบด้านภาษีอากรเพิ่มเติมอีกด้วย

หัวหน้างานตรวจสอบภายในปี 2558 คือ Mr.Timothy Tang, Head of Group Audit and
Risk Management

เอกสารแนบ 3

รายงานของคณะกรรมการตรวจสอบ

รายงานของคณะกรรมการตรวจสอบ

คณะกรรมการตรวจสอบของบริษัทโอเอชทีแอล จำกัด (มหาชน)
ประกอบด้วยกรรมการผู้ทรงคุณวุฒิที่มีความเป็นอิสระ 3 ท่าน โดยมีนายอัศวิน คงสิริ
เป็นประธานกรรมการตรวจสอบ นายสุรชัย ศิริวัลลภ และนายวิลเลี่ยม เซ็นท์กราฟ
เป็นกรรมการตรวจสอบ คณะกรรมการตรวจสอบทั้ง 3 ท่านมีความรู้ความเชี่ยวชาญ
และประสบการณ์ในการสอบทานความน่าเชื่อถือของงบการเงิน
คณะกรรมการตรวจสอบได้รับการแต่งตั้งจากคณะกรรมการบริษัทโดยมีขอบเขต หน้าที่
ความรับผิดชอบ ตามที่ระบุไว้ในกฏบัตรคณะกรรมการตรวจสอบ
ซึ่งสอดคล้องกับข้อกำหนดและแนวทางการปฏิบัติ ที่ดีสำหรับคณะกรรมการตรวจสอบ
ของตลาดหลักทรัพย์แห่งประเทศไทย

ในรอบปี 2558 คณะกรรมการตรวจสอบได้จัดให้มีการประชุมรวมทั้งสิ้น 7 ครั้ง
ซึ่งกรรมการตรวจสอบทุกท่านได้เข้าร่วมประชุมครบทุกครั้ง
โดยได้มีการหารือและแลกเปลี่ยนข้อคิดเห็นกับผู้สอบบัญชีของบริษัท ผู้ตรวจสอบภายใน และผู้บริหาร
ในเรื่องที่เกี่ยวข้องกับธุรกิจของบริษัท การประชุมในบางครั้ง
คณะกรรมการตรวจสอบได้จัดให้มีการหารือร่วมกับผู้สอบบัญชีโดยไม่มีฝ่ายจัดการเข้าร่วมประชุม
เพื่อหารือประเด็นต่างๆที่เกี่ยวข้องกับบริษัทและเห็นว่า มีนัยสำคัญ
และอีกทั้งยังสามารถแลกเปลี่ยนความคิดเห็นกันได้อย่างเต็มที่

ในรอบปีบัญชี 2558 การปฏิบัติหน้าที่ที่สำคัญของคณะกรรมการตรวจสอบสรุปสาระสำคัญได้ดังนี้

1.  สอบทานรายงานทางการเงิน

  คณะกรรมการตรวจสอบได้พิจารณาและสอบทานงบการเงินประจำไตรมาส งบการเงินประจำปี
  งบการเงินรวมของบริษัทรวมทั้งนโยบายและมาตราฐานทางบัญชีที่สำคัญประจำปี 2558
  ร่วมกับฝ่ายจัดการและผู้สอบบัญชีรับอนุญาตของบริษัท
  เพื่อให้มั่นใจว่าการจัดทำรายงานทางการเงินของบริษัทมีความถูกต้องครบถ้วน
  เชื่อถือได้ตามมาตรฐานการรายงานทางการเงิน
  คณะกรรมการตรวจสอบรายการที่เห็นว่ามีนัยสำคัญ แสดงความคิดเห็นเพื่อความถูกต้อง ครบถ้วน
  และความน่าเชื่อถือของการเปิดเผยข้อมูลในรายงานทาง การเงินของบริษัท

  คณะกรรมการตรวจสอบมีความเห็นสอดคล้องกับผู้สอบบัญชีว่างบการเงินของบริษัทแสดงฐานะการเงินและผลการดำเนินงานโดยถูกต้องตามมาตรฐานของการจัดทำรายงานทางการเงินตามมาตรฐานการบัญชี
  (Thai Financial Reporting Standard - TFRS)
  รวมทั้งมีการเปิดเผยข้อมูลในรายงานทางการเงินอย่างเพียงพอและทันเวลาเพื่อประโยชน์แก่นักลงทุนหรือผู้สนใจจะลงทุน

  2. สอบทานระบบการควบคุมภายในและการบริหารความเสี่ยง

  คณะกรรมการตรวจสอบได้พิจารณาสอบทานแผนงานการควบคุมภายในร่วมกับผู้สอบบัญชีของบริษัท
  เพื่อให้มั่นใจว่ามีระบบการควบคุมภายในและระบบการตรวจสอบภายในที่ความเหมาะสมและมีประสิทธิภาพ
  คณะกรรมการตรวจสอบพิจารณาสอบทานกระบวนการบริหารความเสี่ยงของบริษัท
  รวมทั้งกำกับดูแลความเสี่ยงต่างๆที่อาจเกิดขึ้นอาทิเช่น ความเสี่ยงด้านการเงิน
  ความเสี่ยงด้านการปฏิบัติการ รวมทั้งความเสี่ยงจากการไม่ปฏิบัติตามกฏเกณฑ์ และข้อบังคับต่างๆ
  เป็นประจำทุกไตรมาส โดยประเมินและสอบทานแผนการบริหารความเสี่ยง
  พิจารณาจากผลการตรวจสอบและให้ข้อเสนอแนะที่เป็นประโยชน์เพื่อการปรับปรุง
  และเพื่อให้มั่นใจว่าคณะกรรมการบริหารความเสี่ยงได้นำไปปฏิบัติอย่างจริงจัง
  รวมทั้งเพื่อให้มั่นใจว่ามีการเปิดเผยในรายงานทางการเงินอย่างครบถ้วน เหมาะสม
  ถูกต้องตามมาตรฐานและกฏข้อบังคับทางบัญชี

  การควบคุมภายในมีคุณภาพดีขึ้นอย่างต่อเนื่อง ได้มาตรฐานมืออาชีพ ทั้งในด้านทรัพยากรบุคคล
  และด้านการดำเนินงาน

  3. สอบทานรายการระหว่างกัน

  คณะกรรมการตรวจสอบได้พิจารณารายการที่เกี่ยวโยงกันกับบริษัทในกลุ่มประจำทุกไตรมาสเพื่อให้มั่นใจว่ารายการเหล่านั้นสมเหตุสมผล
  ปฏิบัติตามกฏเกณฑ์ว่าด้วยหลักทรัพย์และตลาดหลักทรัพย์
  รวมทั้งกฏหมายและข้อกำหนดของตลาดหลักทรัพย์แห่งประเทศไทย
  คณะกรรมการตรวจสอบพิจารณาการเปิดเผยข้อมูล
  ที่เกี่ยวข้องกับรายการที่เกี่ยวโยงกันเพื่อให้มั่นใจว่าบริษัทเปิดเผยข้อมูลอย่างถูกต้องและครบถ้วน

  คณะกรรมการตรวจสอบมีความเห็นว่ารายการระหว่างกันมีความสมเหตุสมผล
  บริษัทได้ดำเนินการตามเงื่อนไขทางธุรกิจปกติ ถูกต้อง เพื่อประโยชน์สูงสุดของบริษัท

  4. การปฏิบัติงานตามกฏหมายและกฏเกณฑ์ที่เกี่ยวข้อง

  คณะกรรมการตรวจสอบได้สอบทานภาพรวมของการดำเนินการทางธุรกิจของบริษัท
  ให้ข้อมูลที่ทันต่อเหตุการณ์ และให้ข้อเสนอแนะที่เป็นประโยชน์
  เพื่อให้มั่นใจว่าบริษัทดำเนินธุรกิจเป็นไปตามกฏหมายว่าด้วยหลักทรัพย์และตลาดหลักทรัพย์
  รวมทั้งข้อกำหนดของตลาดหลักทรัพย์แห่งประเทศไทย และกฏหมาย ที่เกี่ยวข้องกับธุรกิจของบริษัท

  จากรายงานของผู้สอบบัญชี ผู้ตรวจสอบภายใน และผู้บริหารของบริษัท
  คณะกรรมการตรวจสอบมีความเห็นว่า บริษัทได้ปฏิบัติตามกฏหมายและข้อกำหนดต่างๆ
  ที่เกี่ยวข้องอย่างเหมาะสมและครบถ้วน

  นอกจากนั้น คณะกรรมการสอบทานการดำเนินงาน กฏระเบียบและข้อบังคับของบริษัท
  เพื่อให้มั่นใจว่าบริษัทดำเนินธุรกิจตามกฏเกณฑ์ของหลักธรรมมาภิบาลและการกำกับดูแลกิจการที่ดี

  5. การแต่งตั้งผู้สอบบัญชีรับอนุญาตประจำปี 2559

  คณะกรรมการตรวจสอบได้เสนอต่อคณะกรรมการบริษัทให้พิจารณาแต่งตั้งบริษัทไพร้ซวอเตอร์เฮาส์คูเปอร์ส
  เอบีเอเอส จำกัด เป็นผู้สอบบัญชีของบริษัทประจำปี 2559
  โดยพิจารณาจากความเป็นอิสระและผลการปฏิบัติงานของผู้สอบบัญชี 2558
  รวมถึงความเหมาะสมของค่าตอบแทน คณะกรรมการตรวจสอบ มีความเห็นว่าผู้สอบบัญชีจากบริษัท
  ไพร้ซวอเตอร์เฮาส์คูเปอร์ส เอบีเอเอส จำกัด มีความเป็นอิสระ
  มีความรู้และประสบการณ์ในการตรวจสอบรายงานทางการเงินที่มีความถูกต้องและเชื่อถือได้
  รวมถึงค่าตอบแทนมีความเหมาะสม
  ซึ่งการแต่งตั้งผู้สอบบัญชีและค่าสอบบัญชีขึ้นอยู่กับการอนุมัติของผู้ถือหุ้นในการประชุมสามัญประจำปีผู้ถือหุ้นในวันที่
  28 เมษายน 2559

คณะกรรมการตรวจสอบได้รายงานการปฏิบัติหน้าที่และความรับผิดชอบตามที่คณะกรรมการบริษัทมอบหมาย
ต่อคณะกรรมการบริษัทโดยตลอด คณะกรรมการตรวจสอบเห็นว่าบริษัทดำเนินธุรกิจอย่างมีจริยธรรม
และมีการกำกับดูแลกิจการที่ดี
ผู้บริหารของบริษัทมีความมุ่งมั่นในการปฏิบัติหน้าที่เพื่อให้บรรลุเป้าหมายของบริษัทอย่าง มืออาชีพ
ด้วยความถูกต้องตามหลักการมาตรฐานบัญชีที่เชื่อถือได้
ภายใต้ระบบการควบคุมภายในที่มีประสิทธิภาพ
ปฏิบัติตามกฏเกณฑ์และข้อบังคับที่เกี่ยวข้องอย่างครบถ้วน
ทั้งนี้เพื่อประโยชน์สูงสุดของบริษัทและผู้ที่เกี่ยวข้องทั้งหมด

นายอัศวิน คงสิริ

ประธานคณะกรรมการตรวจสอบ

28 มกราคม 2559